ಕೇಂದ್ರದ ಪ್ರಸ್ತಾವದ ಕುರಿತು ಇಂದು ರೈತ ಮುಖಂಡರ ಸಭೆ ನವದೆಹಲಿ: ನಿನ್ನೆ ರೈತ ಮುಖಂಡರು ಮತ್ತು ಕೇಂದ್ರ ನಾಯಕರ ನಡುವೆ ನಡೆದ ಮಾತುಕತೆಯಲ್ಲಿ ಕೇಂದ್ರ ಕೃಷಿ ಸಚಿವ ನರೇಂದ್ರ ಸಿಂಗ್ ತೋಮರ್ ರೈತ ಮುಖಂಡರ ಮುಂದೆ ಪ್ರಸ್ತಾವವೊಂದನ್ನ ಇಟ್ಟಿದ್ದಾರೆ. ನಾವುಸರ್ಕಾರ ಸುಪ್ರೀಂ ಕೋರ್ಟ್ಗೆ ಅಫಿಡವಿಟ್ ಒಂದನ್ನು ಸಲ್ಲಿಸುತ್ತೇವೆ. ಅದರಲ್ಲಿ ರೈತ ಮುಖಂಡರು ಮತ್ತು ಸರ್ಕಾರ ಒಪ್ಪಂದಕ್ಕೆ ಬಂದು ಒಂದೂವರೆ ವರ್ಷಗಳ ಕಾಲ ಕೃಷಿ ಕಾನೂನುಗಳನ್ನು ಜಾರಿಗೊಳಿಸದಿರಲು ಒಪ್ಪಿದ್ದೇವೆ ಎಂದು ಸುಪ್ರೀಂಕೋರ್ಟ್ಗೆ ತಿಳಿಸುತ್ತೇವೆ. ಈ ಮಧ್ಯೆ ಕಮಿಟಿಯೊಂದನ್ನ ರಚಿಸಿ ರೈತರ ಉಳಿದ ಬೇಡಿಕೆಗಳನ್ನ ಬಗೆಹರಿಸುವತ್ತ ಗಮನಹರಿಸುತ್ತೇವೆ. ನೀವು ಚರ್ಚಿಸಿ ಒಂದು ನಿರ್ಧಾರಕ್ಕೆ ಬನ್ನಿ ಎಂದು ರೈತರಿಗೆ ಕೃಷಿ ಸಚಿವರು ಹೇಳಿದ್ದಾರೆ. ಈ ಕುರಿತು ಇಂದು ಪ್ರತಿಭಟನಾ ರೈತ ಮುಖಂಡರು ಸಭೆ ನಡೆಸಲಿದ್ದಾರೆ. ಸಭೆಯಲ್ಲಿ ತೆಗೆದುಕೊಂಡ ನಿರ್ಧಾರವನ್ನು ನಾಳೆ ಅಂದ್ರೆ ಜನವರಿ 22 ರಂದು ಕೇಂದ್ರ ಸರ್ಕಾರದ ಮುಂದಿಡಲಿದ್ದಾರೆ. ರೈತರ ನಿರ್ಧಾರವನ್ನ ತಿಳಿದು ಕೇಂದ್ರ ಮುಂದಿನ ನಿರ್ಧಾರ ಕೈಗೊಳ್ಳಲಿದೆ.